Vermiste Pta-vrou se gebrande liggaam gekryDie verbande liggaam van ŉ vrou wat ŉ maand terug as vermis aangemeld is, is Dinsdagoggend in ŉ oop veld in Die Wilgers, in die ooste van Pretoria, gevind. Volgens kaptein Jan Sepato, ŉ woordvoerder van die Silverton-polisie, het ŉ voetganger op die erg ontbinde liggaam afgekom. “Die oorsaak van die vrou se dood is nog nie bekend nie. Ons vermoed die liggaam is in ŉ veldbrand verbrand wat Vrydag in die gebied ontstaan het,” het Sepato aan Maroela Media gesê. Die liggaam pas by die beskrywing van ŉ vrou wat op 22 April in die omgewing as vermis aangemeld is. “Sy het die selfde klere waarin sy laaste gesien was aangehad. Sy is ook deur familie aan haar bril, wat langs haar gelê het, uitgeken;” het Sepato gesê. Die polisie is besig om die saak te ondersoek.